ທ.ນ. ຊູຈີ ເວົ້າແບບ ຖ່ອມຕົວ ຕໍ່ພວກນັກກິລາ ໂອລິມປິກ ຄົນພິການ (ສະໄລດ໌)
ທ່ານນາງ ຊູຈີເວົ້າວ່າ ທ່ານນາງ “ຮູ້ສຶກວ່າຕົນຍັງບໍ່ອົດທົນເກັ່ງ” ເທົ່າກັນກັບ ພວກນັກກິລາທີ່ມີຄວາມມຸ້ງໝັ້ນ ຕັ້ງໃຈ ທີ່ເຂົ້າຮ່ວມໃນການແຂ່ງຂັນ ດັ່ງກ່າວນີ້.
ຜູ້ນໍາຝ່າຍຄ້ານຂອງມຽນມາ ທ່ານນາງອອງຊານ ຊູຈີ ໄດ້ຮ້ອງ ເຊຍໃຫ້ກຳລັງໃຈແກ່ພວກນັກກິລາທີ່ເຂົ້າຮ່ວມການແຂ່ງຂັນ ກິລາໂອລິມປິກລະດູໜາວ ພິເສດສໍາລັບຄົນພິການປີ 2013 ທີ່ເມືອງ Pyeongchang ຊຶ່ງເປັນແຫຼ່ງທ່ອງທ່ຽວສໍາລັບຫລິ້ນ ສະກີ ຂອງເກົາຫລີໃຕ້ ໃນວັນພຸດມື້ນີ້ ຜູ້ສະໜັບສະໜຸນປະຊາທິປະໄຕທີ່ສໍາຄັນທ່ານນີ້ ໄປຮ່ວມກອງ ປະຊຸມສຸດຍອດດ້ານການພັດທະນາຂອງໂລກຊຶ່ງຈັດຂຶ້ນຄຽງຄູ່ ກັບການແຂ່ງຂັນກິລາ ດັ່ງກ່າວ ໃນການກ່າວຢູ່ກອງປະຊຸມຖະ ແຫລງຂ່າວນັ້ນ ທ່ານນາງໄດ້ປຽບທຽບເວລາໃນຊຸມປີທີ່ທ່ານ ນາງຖືກກັກບໍລິເວນຢູ່ນັ້ນ ໃສ່ກັບປະສົບການຂອງພວກນັກກິ ລາພິການ ຜູ້ທີ່ເຄີຍໄດ້ຮັບລາງວັນໂນແບລຂະແໜງສັນຕິພາບທ່ານນີ້ເວົ້າວ່າ ທ່ານນາງ “ຮູ້ສຶກວ່າ ຕົນຍັງບໍ່ອົດທົນເກັ່ງ” ເທົ່າກັນກັບພວກນັກກິລາ ທີ່ມີຄວາມມຸ້ງໝັ້ນ ຕັ້ງໃຈຫລາຍພັນຄົນ ທີ່ ເຂົ້າຮ່ວມໃນການແຂ່ງຂັນດັ່ງກ່າວນີ້ ທ່ານນາງເວົ້າວ່າ ການເປີດໂອກາດໃຫ້ພວກຄົນພິ ການ ສາມາດເຮັດກິດຈະກໍາຕ່າງໆຢ່າງຫ້າວຫັນໃນຊຸມຊົນຂອງເຂົາເຈົ້ານັ້ນ ແມ່ນສໍາຄັນ ຫລາຍ ແລະການເຂົ້າຮ່ວມ ກິດຈະກໍາຕ່າງໆ ແມ່ນກະແຈສໍາຄັນໃນການຮັບປະກັນສິດທິ ມະນຸດ ທ່ານນາງຍັງໄດ້ກ່າວເຖິງຄວາມເຄັ່ງຕຶງທາງສາສະໜາ ຢູ່ໃນມຽນມາ ໂດຍ ໄດ້ເນັ້ນວ່າ ການທີ່ “ມີສັກສະນະແຕກຕ່າງຫຼືບໍ່ຄືກັບໝູ່ຜູ້ອື່ນ” ນັ້ນບໍ່ໄດ້ເປັນໄພຂົ່ມຂູ່ຕໍ່ສັງຄົມແຕ່ຢ່າງ ໃດ